stanford-oval/wikipedia huggingface dataset:
Fokker F.27
Museokoneet Suomessa

Porin WinNova vastaanotti vuonna 2004 Ilmavoimilta Fokker F.27 Mk 100 Friendship -lentokoneen FF-2 Part 147 (Ent.JAR 147) -huoltokoulutusta varten (yli 5700 kg kone). Porin Tekniikkaopiston käytössä on lisäksi MIG-21BIS -torjuntahävittäjä (poistunut), Fouga Magister -suihkukone (poistunut keväällä 2012),  ja Piper Arrow- potkurikone, Valmet Redigo Learjet 24D ja lähinnä runkotöissä käytettävä Piper Navajo -potkurikone. Kyseessä ei ole yleisönäyttely.
Rakenne

Kokometallinen kuljetuskone, ylätaso.
Koneessa ei ole lainkaan hydraulijärjestelmää vaan toiminnot on korvattu pneumatiikkajärjestelmällä (jarrut, laskutelineet, nokkapyöräohjaus) tai sähkömekaanisella toiminnolla (laskusiivekkeet).
Tekniset tiedot

Lähde: [lähde? ]
Yleiset ominaisuudet
Miehistö: 2
Matkustajat: 44
Pituus: &&&&&&&&&&&&&023.050000023,50 m
Kärkiväli: &&&&&&&&&&&&&029.&&&&0029,00 m
Korkeus: &&&&&&&&&&&&&&08.06000008,60 m
Siipipinta-ala: &&&&&&&&&&&&&070.&&&&0070,00 m²
Lentopaino: &&&&&&&&&&019050.&&&&0019 050 kg
Voimalaite: &&&&&&&&&&&&&&02.&&&&002 × Rolls-Royce Dart R.Da Mk536 -potkuriturbiinia; &&&&&&&&&&&01678.&&&&001 678 kW (&&&&&&&&&&&02250.&&&&002 250 hv) per moottori
Suoritusarvot
Matkalentonopeus: &&&&&&&&&&&&0483.&&&&00483 km/h
Lentomatka: &&&&&&&&&&&01468.&&&&001 468 km
Lakikorkeus: &&&&&&&&&&&09900.&&&&009 900 m
Aiheesta muualla

Kuvia tai muita tiedostoja aiheesta Fokker F.27 Wikimedia Commonsissa
Dutch Aviation: Fokker F.27 Friendship
Gibson Thunderbird

Josh Reedy ja kustomoitu Gibson Thunderbird.
Gibson Thunderbird on Gibson Firebird -kitarasta muokattu bassokitara. Thunderbird- ja Blackbird-nimisiä malleja valmistaa myös Gibsonin tytäryhtiö Epiphone.
Gibson Thunderbirdin valmistus on aloitettu 1963. Bassokitaran muotoilu on yhdysvaltalaisen automuotoilijana paremmin tunnetun Raymond H. Dietrichin käsialaa. Gibsonin mallistosta tuotannossa ovat Gibson Thunderbird IV ja Gibson Nikki Sixx Signature Thunderbird IV.
Thunderbirdit tunnetaan tanakasta, keskiäänipainotteisesta soundista, jota rock- ja metallimuusikot ovat suosineet. Soundin takana ovat muun muassa mahonkirunko, kerrostettu mahonkinen ja pähkinäpuinen kaula, keraamiset humbucker-mikrofonit ja "kaula läpi rungon" -rakenne. Thunderbirdin mensuuri on 34 tuumaa. Vuosina 2011–2012 Gibson valmisti rajoitetun 400 kappaleen Thunderbird-erikoismallin 30,5 tuuman mensuurilla .
Thunderbirdin edullisemmassa Studio-versiossa on liimakaula ja siitä puuttuvat otelaudan reunalistat. Tämä ei kuitenkaan vaikuta kovin paljon basson sointiin, vaan lähinnä sen ulkonäköön. Studion valitsevat yleensä heavy metal -tyylistä musiikkia soittavat, ja Thunderbird IV:n enemmän kevyttä linjaa soittavat, muun muassa jazz- ja blues-basistit.
Tunnettuja Thunderbirdin soittajia: John Entwistle (The Who), Pete Overend Watts (Mott The Hoople), Jared Followill (Kings Of Leon), Shavo Odadjian (System Of A Down), Kim Gordon (Sonic Youth), Jimmy Bain (Rainbow & Dio) Sami Yaffa (Hanoi Rocks), Mige Amour (HIM), Nikki Sixx (Mötley Crue), Twiggy Ramirez (Marilyn Manson), Jackie Fox (The Runaways), Krist Novoselic (Nirvana), Nikki Monninger (Silversun Pickups), Leon Wilkeson (Lynyrd Skynyrd), Andy Christell (Hanoi Rocks), Frankie Poullain (The Darkness), Martin Turner (Wishbone Ash), Pete Way (UFO), Alvin Gibbs (UK Subs), Tom Hamilton (Aerosmith), Sami Kohtamäki (Klamydia), Olli-Pekka Laine (Amorphis, Barren Earth), Kaarle Viikate (Viikate)
Mallit

Gibson Thunderbird II
Gibson Thunderbird IV
Gibson Nikki Sixx Signature Thunderbird IV
Gibson Thunderbird Studio
Gibson Thunderbird Studio (5-kielinen)
Gibson Goth Thunderbird
Epiphone Goth Thunderbird
Epiphone Thunderbird Gothic
Epiphone Nikki Sixx Blackbird Bass
Epiphonen Thunderbird-kopio
Albanojärvi

| Albanojärvi Lago Albano Albanus lacus |
| --- | --- |

Valtiot:  Italia
Paikkakunta:  Latium
Koordinaatit:  41°44′51″N, 12°40′08″E
Mittaustietoja
Pinnankorkeus:  293 m
Pituus:  3,5  km
Leveys:  2,3  km 
Rantaviiva:  31,5  km 
Pinta-ala:  6 km2 
Tilavuus:  468  hm3 
Suurin syvyys:  170 m
 fiAlbanojärvi 
Albanojärvi (ital. Lago Albano, lat. Albanus lacus) on keskisen Italian Latiumin alueella sijaitseva kraatterijärvi. Se on muodostunut Albanovuoriksi kutsutun suuren tulivuorikalderan laidalle. Antiikin ajalla järvi on yhdistetty myyttiseen Alba Longan kaupunkiin, ja 300-luvulla eaa. roomalaisten kerrotaan rakentaneen järveen tulvia ehkäisevän laskutunnelin toteuttaakseen ennustuksen, jonka mukaan Vejin etruskikaupunki kaatuisi vasta järven vesien laskiessa. Järveä ympäröivät nykyään kaupungit Albano Laziale ja Castel Gandolfo, jossa sijaitsee paavin kesäasunto.
Maantiede ja geologia

Albanojärvi on kahden muinaisen tulivuorikraatterin muodostamaan painaumaan syntynyt soikea järvi. Se sijaitsee Italian Latiumin alueella Rooman kaupungin kaakkoispuolella. Albano Lazialen ja Castel Gandolfon kaupungit sijaitsevat järven rannoilla.
Järvi sijaitsee suuren tulivuorikalderan reunoista muodostuneiden Albanovuorten alueella. Tulivuori on purkautunut viimeksi noin 22 000 vuotta sitten, mikä tekee siitä keskisen Italian tulivuorista nuorimman. Kalderan alueella on nykyisin kaksi kraatterijärveä: suurempi Albanojärvi ja pienempi Nemijärvi.
Albanojärven pinta-ala on noin viisi neliökilometriä. Järvi on enimmillään noin 170 metriä syvä, ja sen vedenpinta on 293 metrin korkeudella merenpinnan yläpuolella. Albanojärvi on Euroopan syvin kraatterijärvi.
Historia

Albanojärven ympäristössä on ollut ihmisasutusta jo pronssikaudella yli 4 000 vuotta sitten. Roomalaisessa mytologiassa esiintyvä Alba Longan latinalainen kaupunki on yleensä sijoitettu järven lähiympäristöön.
Historioitsija Dionysios Halikarnassoslaisen Rooman historiassa kerrotaan järven tulvineen ja aiheuttaneen tuhoa ympäröivälle maaseudulle vuoden 398 eaa. kesällä. Hänen mukaansa läheistä Vejin etruskilaista kaupunkia tuolloin piirittäneet roomalaiset pitivät tulvaa huonona enteenä, ja pyysivät neuvoa Delfoin oraakkelilta. Dionysioksen mukaan oraakkeli kertoi tulvan olleen merkki etruskeja suojelleen jumalan Poseidonin vihasta roomalaisia kohtaan. Oraakkeli myös neuvoi sodan kääntyvän suotuisaksi roomalaisille, mikäli he ohjaisivat tulvavedet mereen. Dionysioksen mukaan roomalaiset rakensivatkin edelleen olemassaolevan järven tulvia estävän laskutunnelin toteuttaakseen oraakkelin ennustuksen.
Nykyään järveä ympäröivät kaupungit Albano Laziale ja Castel Gandolfo. Näistä Castel Gandolfon kaupunki sijaitsee mahdollisesti myyttien Alba Longan esikuvana olleen muinaisen kaupungin paikalla. Castel Gandolfon Palazzo Apostolico -palatsi on toiminut paavin kesäasuntona 1600-luvulta lähtien.
Aiheesta muualla

Kuvia tai muita tiedostoja aiheesta Albanojärvi Wikimedia Commonsissa
Castel Gandolfon kaupunki järveltä
Abdourahamane Tchiani

| Abdourahamane Tchiani> Nigerin 11. presidentti |
| --- | --- |
 26. heinäkuuta 2023 -  
Varapresidentti:  Salifou Modi
Edeltäjä:  Mohamed Bazoum
Henkilötiedot
Syntynyt: 1961  Toukounous 
Abdourahamane Tchiani, nimi myös asussa Omar Tchiani (s. 1960/1961), on nigeriläinen kenraali, joka on ilmoittanut johtavansa Nigerin heinäkuun 2023 vallankaappausta. Hän on ollut presidentin henkivartiokaartin komentaja ennen kaappausta. Hän on nimittänyt itsensä "Kotimaan turvallisuuden kansallisen neuvoston" puheenjohtajana valtionpäämieheksi.
Etninen tausta ja uran kehitys

Tchiani on peräisin enemmistöryhmä hausasta. Hänellä ei kuitenkaan ole tyypillistä upseerikunnan taustaa tai ilmeisiä poliittisia yhteyksiä. Hänen on täytynyt edetä urallaan alhaalta huipulle kovalla työllä.
Tchiani on kotoisin Nigerin länsiosista, Tillabérin alueelta, josta on perinteisesti liittynyt paljon miehiä armeijaan. Hänen armeijauransa alkoi vuonna 1984, ja hän valmistui upseeriksi Senegalissa. Sen jälkeen hän on toiminut Nigerin sotilasattaseana maan Saksan suurlähetystössä ja komentanut yksikköä Agadezissa. Siellä hän sai mainetta salakuljetuksen vastaisessa työssä.
Presidentin henkivartiokaartin komentajaksi Tchiani nimitettiin vuonna 2015, ja kenraaliksi hänet ylennettiin vuonna 2018. Hänen kerrotaan olleen demokraattisesti valitun, vuosina  2011–2021 virassa olleen presidentin Mahamadou Issoufoun liittolainen ja tukija. Väitetään, että  hän oli mukana vuoden 2021 epäonnistuneessa kaappaushankeessa.
Osuus vallankaappaukseen

Sotilasvallankaaappauksen 2023 syyksi Tchiani sanoi maan huonon turvallisuustilanteen, jolle presidentti Mohamed Bazoumin hallinto oli hänen mukaansa ummistanut silmänsä. Minkäänlaista aikataulua siviilihallintoon siirtymiselle hän ei puheessaan antanut. On spekuloitu, että presidentti Mohamed Bazoum olisi yrittänyt erottaa Tchianin virastaan vain vähän ennen kaappausta.
Sekä Afrikan unioni että Euroopan unioni ovat tuominneet kaappauksen eivätkä pidä Tchiania laillisena presidenttinä.
Itsepäinen johtaja

Kenraali Tchiania pidetään itsepäisenä ja vähäpuheisena. Hän on pitänyt loitolla useimmat kompromissiehdotuksia esittäneet kansainväliset lähettiläät, mutta kuuli keskiviikkona 9. elokuuta Nigerian entistä keskuspankin pääjohtajaa ja Kanon entistä emiiriä Muhammadu Sanusia. Nigerissä vieraillut Yhdysvaltain apulaisulkoministeri Victoria Nuland ei onnistunut saamaan audienssia 62-vuotiaan kenraalin kanssa. Länsi-Afrikan valtioiden talousyhteisön valtuuskunta ei päässyt lentoasemaa pidemmälle. Ecowasin, Afrikan unionin ja Yhdistyneiden Kansakuntien lähettiläiden suunniteltu toinen yhteinen operaatio lykättiin sen jälkeen, kun juntta sanoi, ettei sille ollut oikea aika tapaamiseen.
Tchianin pitkässä sotilasurassa erottuu kaksi asiaa. Ennen kuin hän ylennettiin presidentin vartiokaartin johtoon vuonna 2011, hänellä ei ollut ulkomailla eikä kotimaassa sellaisia korkeimman komentotason tehtäviä, jotka edellyttäisivät tiivistä yhteistyötä siviilihallituksen johtajien ja kansainvälisten kumppaneiden kanssa strategian suunnittelussa ja kiusallisten poliittisten, sosiaalisten ja diplomaattisten asioiden hoitamisessa. Tchiania on pidetty "sotilaiden sotilaana", joka on määrätty tiettyihin sotilaallisiin tehtäviin laajemman puolustus- ja turvallisuuskuvan sijaan. Kun presidentti Bazoumin edeltäjä Mahamadou Issoufou asetti hänet presidentin vartioston johtajaksi, hän piti näkemyksensä omana tietonaan ja puhui vähän. Hän ei ole osallistunut laajemmin julkiseen tai poliittiseen keskusteluun siitä, mikä olisi parhas tapa puuttua jihadistiseen väkivaltaan ja satunnaisiin paikallisten yhteisöjen välisiin jännitteisiin.
Alfonso Carinci

Alfonso Carinci
Alfonso Carinci (9. marraskuuta 1862 Rooma – 6. marraskuuta 1963) oli italialainen roomalaiskatolinen arkkipiispa. Hänet vihittiin papiksi 19. joulukuuta 1885 ja nimitettiin Pyhän riittikongregaation sihteeriksi sekä Seleucia in Isaurian titulaariarkkipiispaksi 15. joulukuuta 1945. Piispaksi vihkiminen seurasi 6. tammikuuta 1946. Pääkonsekraattorina toimi Carlo Salotti, jota avustivat Emilio Baroncelli ja Luigi Traglia.
Carinci jatkoi sihteerinä toimimista, kunnes jäi eläkkeelle 5. tammikuuta 1960. Hän osallistui Vatikaanin toiseen kirkolliskokoukseen.
Alfred Haapanen

Alfred Haapanen (19. lokakuuta 1874 Karvia – 24. syyskuuta 1961 Houghton, Michigan, Yhdysvallat) oli amerikansuomalainen teologi. Hän toimi pappina useissa amerikansuomalaisissa seurakunnissa ja oli vuosina 1922–1950 Suomi-synodin eli Amerikan suomalaisen evankelis-luterilaisen kirkon johtaja.
Karviassa syntynyt Haapanen lähti siirtolaiseksi Yhdysvaltoihin 1893. Hän opiskeli Michiganin Suomi-Opistossa ja valmistui papiksi 1906. Haapanen toimi pappina ensin 16 vuotta Ohion osavaltion Fairport Harborissa, sitten kuusi vuotta Michiganin Ironwoodissa, kunnes hän asettui Michiganin Hancockiin.
Garbakoïra

| Garbakoïra |
| --- | --- |
 Garbakoïra
 Koordinaatit: 16°30′25″N, 3°10′55″W 
Valtio:  Mali
Alue:  Timbuktun alue
Piiri:  Dirén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  198 km²
Väkiluku (2009):  4 300
Infobox OKVirheellinen NIMI-arvo: 
Garbakoïra on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 35 kilometriä Diréstä koilliseen. Kunnassa on 4 300 asukasta (vuonna 2009).
Garbakoïran kunnan pinta-ala on arviolta 198 neliökilometriä. Se rajoittuu idässä Dirén piirin Danghan, etelässä Tinguereguifin, lännessä Goundamin piirin Douékirén ja pohjoisessa Timbuktun piirin Alafian kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerin haarajoki Farabongo ja joukko vadeja.
Kuntaan kuuluu kymmenen kylää ja yksi paimentolaisryhmä. Asukkaat ovat etupäässä songhaita. Lisäksi on fulbeja, bozoja ja belloja. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, vehnä, durra ja hirssi. Myyntiin kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit ja hevoset.
Garbakoïrasta on kuivana aikana tieyhteydet Diréen, Bourem Sidi Amariin ja Danghaan. Tulvakausina ainoa liikenneväline on vene. Palveluihin kuuluu neljä alakoulua ja terveyskeskus.
Gabino Díaz Merchán

Gabino Díaz Merchán (2016).
Gabino Díaz Merchán (26. helmikuuta 1926 – 14. kesäkuuta 2022) oli espanjalainen kirkonmies. Hän sai vihkimyksensä katoliseksi papiksi 13. heinäkuuta 1952 ja piispaksi 22. elokuuta 1965. Hän toimi ensin Guadixin hiippakunnan piispana 1965–1969, sitten Oviedon arkkihiippakunnan arkkipiispana vuosina 1969–2002.
Aiheesta muualla

Catholic-hierarchy.org: Archbishop Gabino Díaz Merchán (englanniksi)
Garbahaarrey

| Garbahaarrey Garbahaareey |
| --- | --- |
 Garbahaarrey
 Koordinaatit: 3°21′N, 42°16′E 
Valtio:  Somalia
gobol:  Gedo
Aikavyöhyke:  UTC+3
Infobox OKVirheellinen NIMI-arvo: 
Garbahaarrey on Lounais-Somaliassa sijaitsevan Gedon alueen eli gobolin pääkaupunki. Kaupunki sijaitsee Jubba-joen varrella noin sata kilometriä sekä Kenian että Etiopian vastaiselta rajalta. Se on väkiluvultaan Somalian kuudenneksi suurin. Asukkaista useimmat kuuluvat marehan-klaanin alaklaaneihin. Siad Barre väitti syntyneensä Garbahaarreyssä, ja sinne hänet myös haudattiin.
AFC Bournemouth

Bournemouthin kotistadion Dean Court.
AFC Bournemouth on englantilainen jalkapalloseura, joka pelaa kaudella 2023-2024 Englannin Valioliigassa.
Seura perustettiin vuonna 1890 alkuperäisellä nimellään Boscombe St. John's Institute FC. Vuonna 1899 se otti käyttöönsä nimen Boscombe FC ja vuonna 1972 sen nimeksi vakiintui nykyinen AFC Bournemouth. Se pelaa kotiottelunsa Dean Court Stadiumilla, joka sijaitsee Bournemouthissa, Boscomben kaupunginosassa.
Bournemouth pelasi Englannin toiseksi korkeimmalla sarjaportaalla 2. divisioonassa kausina 1987–1990 ja mestaruussarjassa kausina 2013–2015. Kaudella 2015–2016 se pelasi historiansa ensimmäisen kauden Englannin pääsarjassa.
Joukkueen pitkäaikainen manageri oli vuosina 2008–2011 ja 2012–2020 Eddie Howe.
Valioliigassa kaudesta 2015–2016

Ensimmäisellä valioliigakaudellaan 2015–2016 Bournemouth voitti 11 ottelua, pelasi yhdeksän kertaa tasan ja hävisi 18 ottelua. Se sijoittui 42 pisteellään 16:nneksi ja oli viisi pistettä parasta putoajajoukkuetta edellä. Bournemouthin pisteistä 20 tuli kotiotteluista ja 22 vierasotteluista. Joukkue teki liigassa 45 maalia ja päästi 67. Se päästi Valioliigassa toiseksi eniten maaleja yhdessä Norwich Cityn kanssa. Joukkueen paras maalintekijä oli kuusi maalia tehnyt norjalainen Joshua King.
Kaudella 2016–2017 Bournemouth sijoittui 46 pisteellään Valioliigassa yhdeksänneksi. Se voitti 12 ottelua, pelasi kymmenen tasapeliä ja hävisi 16 ottelua. Tasaisessa keskikastissa sijoille 8–17 päätyneet joukkueet keräsivät 40–46 pistettä. Bournemouthin pisteistä 31 tuli kotipeleistä ja 15 vieraskentiltä. Joukkue teki liigassa 55 maalia ja päästi jälleen 67. Tehtyjen maalien määrä oli Valioliigan seitsemänneksi suurin ja päästettyjen määrä viidenneksi suurin. Joshua King teki joukkueen maaleista 16.
Kaudella 2017–2018 Bournemouth sijoittui 44 pisteellään Valioliigassa 12:nneksi. Se voitti 11 ottelua, pelasi 11 tasapeliä ja hävisi 16 kertaa. Bournemouthin pisteistä 26 tuli kotiotteluista ja 18 vieraista. Joukkue teki liigassa 45 maalia ja päästi 61. Päästettyjen maalien määrä oli Valioliigan neljänneksi suurin. Joukkueen parhaat maalintekijät olivat kahdeksan maalia tehneet Joshua King ja Callum Wilson.
Kaudella 2018–2019 Bournemouth sijoittui 45 pisteellään Valioliigassa 14:nneksi. Se voitti 13 ottelua, pelasi kuusi kertaa tasan ja hävisi 19 ottelua. Bournemouthin pisteistä 29 tuli kotiotteluista ja 16 vieraista. Joukkue teki liigassa 56 maalia ja päästi 70. Tehtyjen maalien määrä oli Valioliigan seitsemänneksi suurin ja päästettyjen määrä kolmanneksi suurin. Callum Wilson teki liigakauden aikana 14 maalia ja Joshua King 12.
Entisiä pelaajia

| Pelaaja | Paikka | Vuodet | Ottelut | Maalit | Kansalaisuus | Mo | Lähde |
| --- | --- | --- | --- | --- | --- | --- | --- |
| Anderton, DarrenDarren Anderton | k | 2006–2008 |  |  |  Englanti | 30 |  |
| Bertrand, RyanRyan Bertrand | p | 2006–2007 |  |  |  Englanti | 19 |  |
| Best, GeorgeGeorge Best | h | 1983 | 5 | 0 |  Pohjois-Irlanti | 37 |  |
| Blissett, LutherLuther Blissett | h | 1988–1991 |  |  |  Englanti | 14 |  |
| Cork, JackJack Cork | k | 2006–2007 |  |  |  Englanti | 1 |  |
| Cotterill, SteveSteve Cotterill | h | 1993–1996 |  |  |  Englanti | 0 |  |
| Cox, IanIan Cox | p | 1996–2000 |  |  |  Trinidad ja Tobago | 16 |  |
| Dalla Valle, LauriLauri Dalla Valle | h | 2011 |  |  |  Suomi | 0 |  |
| Distin, SylvainSylvain Distin | p | 2015–2016 | 17 | 0 |  Ranska | 0 |  |
| Fletcher, SteveSteve Fletcher | h | 1992–2013 | 726 | 122 |  Englanti | 0 |  |
| Hayter, JamesJames Hayter | h | 1997–2007 |  |  |  Englanti | 0 |  |
| Howe, EddieEddie Howe | p | 1994–2007 |  |  |  Englanti | 0 |  |
| Ings, DannyDanny Ings | h | 2009–2011 |  |  |  Englanti | 1 |  |
| Lallana, AdamAdam Lallana | k | 2007 |  |  |  Englanti | 34 |  |
| Murray, GlennGlenn Murray | h | 2015–2016 |  |  |  Englanti | 0 |  |
| O’Shea, JohnJohn O’Shea | p | 2000 |  |  |  Irlanti | 118 |  |
| Pitman, BrettBrett Pitman | h | 2005–2015 | 286 | 100 |  Jersey | 0 |  |
| Pugh, MarcMarc Pugh | h | 2010–2019 | 311 | 56 |  Englanti | 0 |  |
| Redknapp, HarryHarry Redknapp | k | 1972–1982 |  |  |  Englanti | 0 |  |
| Redknapp, JamieJamie Redknapp | k | 1989–1991 |  |  |  Englanti | 17 |  |
| Rowley, JackJack Rowley | h | 1937 |  |  |  Englanti | 6 |  |
| Songo’o, FranckFranck Songo’o | h | 2006 | 4 | 0 |  Kamerun | 3 |  |
| Viðarsson, BjarniBjarni Viðarsson | k | 2007 |  |  |  Islanti | 1 |  |
| Vokes, SamSam Vokes | h | 2006–2008 |  |  |  Wales | 62 |  |
Selitykset: Paikka = pelipaikka, vuodet = ensimmäinen ja viimeinen pelivuosi seuran edustusjoukkueessa, ottelut = kaikki ottelut seuran edustusjoukkueessa, mo = maaottelut.
Aiheesta muualla

Virallinen sivusto (englanniksi)
Garbo (täsmennyssivu)

Garbo voi tarkoittaa ainakin seuraavia:
Garbo, suomalainen yhtye
Garbo, Garbo-yhtyeen toinen albumi vuodelta 1987
Garbo, italialainen laulaja-lauluntekijä
Alva Garbo (1903–1926), ruotsalainen näyttelijä, Greta Garbon sisar
Greta Garbo (1905–1990), ruotsalaissyntyinen näyttelijä
Gunnar Garbo, norjalainen toimittaja, poliitikko ja diplomaatti
Raffaellino del Garbo, 1400–1500-lukujen firenzeläinen taidemaalari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Garbo”, voi hakea sivunnimihaulla, laajalla sivunnimihaulla tai tekstihaulla.
Geojitmal-ui geojitmal

| Geojitmal-ui geojitmal> 거짓말의 거짓말 |
| --- | --- |
Tyyli:  draama
Kestoaika:  60 min
Pääosissa:   Lee Yoo-ri  Yeon Jung-hoon 
Alkuperämaa:   Korean tasavalta
Alkuperäiskieli:  korea
Verkko:   Channel A
Esitetty:  4. syyskuuta 2020 – 24. lokakuuta 2020
Jaksoja:  16
Tuotanto
Tuotantoyhtiö(t):  RaemongRaein
Aiheesta muualla
Virallinen sivusto
IMDb
Geojitmal-ui geojitmal (hangul: 거짓말의 거짓말, engl. Lie After Lie) on televisioyhtiö Channel A:n esittämä eteläkorealainen draamasarja. Sen päärooleissa ovat Lee Yoo-ri ja Yeon Jung-hoon.
Aiheesta muualla

Viralliset kotisivut
Fridhemsplanin metroasema

Fridhemsplanin metroasema on Tukholman metron vihreän ja sinisen linjan yhteinen asema Kungsholmenin kaupunginosassa. Nykyisin se on myös ainoa Tukholman metron asema T-Centralenin lisäksi, jolla voi vaihtaa kahden metrolinjan välillä. Vihreällä linjalla asema on Thorildsplanin ja St. Eriksplanin asemien välissä ja sinisellä linjalla se on Rådhusetin ja Stadshagenin asemien välissä. Aseman läheisyydessä sijaitsee muun muassa Tukholman ruotsinsuomalainen koulu.
Ensimmäinen osa avattiin vuonna 1952 vihreälle linjalle.[lähde? ] Sen laiturit ovat noin 18 metriä maanpinnan alapuolella.[lähde? ] Matkaa Slussenin metroasemalle on noin 4,9 kilometriä. Toinen osa avattiin vuonna 1975 siniselle linjalle.[lähde? ] Sen laiturit ovat 28−31 metriä maanpinnan alapuolella.[lähde? ] Sinisen linjan pääteasemalle, Kungsträdgårdeniin, on matkaa noin 2,1 kilometriä.
Kuvia

Aseman taidetta
Vanhempi kuva vihreän linjan laiturihallista
Vihreän linjan laiturihalli
Sinisen linjan laiturihalli
Aseman SL-palvelupiste
Lippuportit
Vihreän ja sinisen linjan välinen yhdyskäytävä
Aiheesta muualla

Kuvia tai muita tiedostoja aiheesta Fridhemsplanin metroasema Wikimedia Commonsissa
Alfonso De Lucia

| 0 | 1 | 2 |
| --- | --- | --- |

Henkilötiedot
Koko nimi: Alfonso De Lucia
Syntymäaika: 12. marraskuuta 1983 (ikä 40)
Syntymäpaikka: Nola, Italia
Pelipaikka: maalivahti
Pituus: 186 senttimetriä
Seura
Seura: Livorno
Pelinumero: 14
Junioriseurat
: Parma FC
Seurat
| Vuodet | Seura | O (M) |
| 2001–2007 2003–2004 2007– | Parma FC → Salernitana (laina) Livorno | 18 (0) 11 (0) 6 (0) |
 Seurajoukkueuran tilastot kattavat vain kansalliset sarjat, päivitetty 18. toukokuuta 2008.
Alfonso De Lucia (s. 12. marraskuuta 1983 Nola) on italialainen jalkapallomaalivahti, joka pelaa tällä hetkellä Serie A:n Livornossa.
Ura

De Lucia aloitti uransa Parmassa ja teki samassa joukkueessa ensi esiintymisensä Serie A:ssa 30. maaliskuuta 2002 AC Milania vastaan. Kaksi ensimmäistä kautta Parmassa De Lucia oli varamaalivahdin roolissa, pelaten ainoastaan yhden ottelun. Hänet lainattiin Salernitanaan kaudeksi 2003/2004, jossa De Lucia pelasi 11 ottelua. Palattuaan takaisin Parmaan De Lucia pelasi seuraavan Serie A ottelunsa kaudella 2005/2006, jolloin hänelle kertyi yhteensä neljä ottelua. Viimeisellä Parma-kaudellaan De Lucia sai vastuuta 13 ottelun verran, jonka jälkeen hän siirtyi kesällä 2007 Livornoon. Toistaiseksi De Lucia on edelleen varamaalivahtina uudessa seurassaan, Marco Amelian ollessa joukkueen ykkösmaalivahti.
Geohydrologia

Geohydrologia tai hydrogeologia on luonnontiede, joka tutkii pohjavettä eli veden liikkeitä huokoisessa maaperässä, tyypillisesti alle puolen kilometrin syvyydessä. Geohydrologia on moni- ja poikkitieteellinen tieteenala, joka sijoittuu hydrologian ja geologian väliin. Viime vuosikymmeninä ympäristönsuojelukysymykset ja huoli puhtaan juomaveden riittävyydestä ovat tehneet geohydrologiasta entistä ajankohtaisemman aiheen.
Aiheesta muualla

Kuvia tai muita tiedostoja aiheesta Geohydrologia Wikimedia Commonsissa